ตอนนี้กินยาคุมของไดแอนแผงที่2แล้วค่ะแต่ประจำเดือนมาก่อนแล้วยายังเหลืออยู่4เม็ด แบบนี้ผิดปกติหรือเปล่าค่ะ อยากจะถามว่า 1.กินยาที่เหลือได้ปกติไหมแล้วหยุดกิน7วันแล้วค่อยเริ่มแผงใหม่ 2.หรือควรหยุดกินไปก่อน 3.ควรเปลี่ยนยาคุมมั้ยค่ะหรือใช้ยี่ห้อนี้ไปก่อน
สวัสดีค่ะ การที่มีเลือดออกก่อนที่จะทานยาคุมกำเนิดครบ 21 เม็ด อาจเกิดจากผลข้างเคียงของยา ที่ทำให้เกิดเลือดออกกะปริดกะปรอยได้ โดยเฉพาะหากทานยาคุมไม่ตรงเวลาในแต่ละวันคำตอบ1. หากเลือดที่ออกมีปริมาณไม่มาก ไม่มีปวดท้องรุนแรง ก็ให้ทานยาคุมต่อตามไปจนครบ 21 เม็ด แล้วเว้นระยะ 7 วัน ก่อนที่จะเริ่มทานยาแผงใหม่ตามปกติ2. หากเลือดที่ออกมีปริมาณไม่มาก และไม่มีปวดท้องรุนแรง ก็ให้ทานยาคุมต่อไปได้ค่ะ แต่หากเลือดที่ออกมีปริมาณมาก หรือมีปวดท้องน้อยรุนแรง ก็ควรตรวจหาการตั้งครรภ์ดูด้วยค่ะ หากตรวจไม่พบ แต่ยังคงมีเลือดออกมากและปวดท้องน้อยมาก ก็ควรหยุดทานยาคุมไปก่อนและไปพบสูติ-นรีแพทย์เพื่อหาสาเหตุอื่นๆ เช่น มีมดลูกอักเสบ เป็นต้น3. อาจยังไม่จำเป็นต้องเปลี่ยนยาคุมยี่ห้อใหม่ค่ะ แต่หากเริ่มทานยาแผงใหม่แล้วยังคงมีเลือดออกออกมาอีกเรื่อยๆ ก็อาจพิจารณาเปลี่ยนยี่ห้อยาคุมค่ะ